Καρδίτσα, 13/12/2022
ΔΕΛΤΙΟ ΤΥΠΟΥ
Την Παρασκευή 9 Δεκεμβρίου, ο Διευθυντής Εκπαίδευσης Καρδίτσας,  Γκόλτσος Κωνσταντίνος και η προϊσταμένη εκπαιδευτικών θεμάτων  Καριντζιά Μαρία, προσκεκλημένοι του 2ου Δημοτικού Σχολείου Καρδίτσας, παρευρέθηκαν στα πλαίσια εκδήλωσης για το πρόγραμμα ERASMUS+ΚΑ122-SCH-EC631648 με τίτλο  «Η φύση μας καλεί», «Nature is calling us».                                                                                                        
Στην εκδήλωση έγινε παρουσίαση του εκπαιδευτικού συστήματος της Ελλάδας, καθώς και παρουσίαση της πόλης της Καρδίτσας. Η εκδήλωση περιλάμβανε παραδοσιακούς χορούς και τοπικά, παραδοσιακά εδέσματα από τους εκπαιδευτικούς. Στο τέλος έγινε απονομή των Certificate στους Ισπανούς εταίρους.
Ο Διευθυντής χαιρετίζοντας την εκδήλωση αυτή απηύθυνε το ακόλουθο μήνυμα:
Hola! bienvenidos nuestros amigos españoles, felicidades! muchas gracias !
Συγχαρητήρια στο 2ο δημοτικό σχολείο Καρδίτσας!
Σας ευχαριστώ για την πρόσκληση.
Συμμετέχετε ίσως στο πιο επιτυχημένο πρόγραμμα της Ευρώπης!
Erasmus, σημαίνει Ευρωπαϊκό όραμα, κινητικότητα, ίσες ευκαιρίες, αλληλεγγύη, ανταλλαγή πολιτισμών. Είναι η πολιτιστική γέφυρα μεταξύ των λαών της Ευρώπης, είναι η ιδέα και η αίσθηση του να ανήκεις στην Ευρώπη. 
Το πρόγραμμα Erasmus στηρίζει όλους τους ευρωπαίους πολίτες χωρίς αποκλεισμούς στην προσωπική και επαγγελματική τους ανάπτυξη, βελτιώνοντας τις δεξιότητές τους, προωθώντας μια συμμετοχική δημοκρατική κοινωνία με διαπολιτισμική κατανόηση, με οικολογικό προσανατολισμό, ψηφιακά προετοιμασμένη.
Οι Ευρωπαίοι πολίτες γίνονται πια πιο ισχυροί σε γνώσεις, δεξιότητες και ικανότητες σε ένα διεθνές περιβάλλον που εξελίσσεται ταχύτατα.
Με αυτές τις σκέψεις θέλω να σας ευχηθώ καλή επιτυχία στο πρόγραμμα και να σας συγχαρώ για μια ακόμη φορά. 

